Σπύρος Γιαννιώτης

Ο Σπύρος Γιαννιώτης (Λίβερπουλ, 19 Φεβρουαρίου 1980) είναι Έλληνας πρωταθλητής της κολύμβησης. Είναι ασημένιος ολυμπιονίκης στα 10 χιλιόμετρα κολύμβησης ανοικτής θαλάσσης στους Ολυμπιακούς Αγώνες του 2016Ο συγκλονιστικός τερματισμός του Γιαννιώτη, sport24.gr, 16/08/2016. Ήταν 5ος και 7ος ολυμπιονίκης (2004) της κολύμβησης, ο μοναδικός Έλληνας με τριπλή παρουσία σε τελικούς Ολυμπιακών Αγώνων. Ανήκει στον Ολυμπιακό. Προπονητής του είναι ο Νίκος Γέμελος.Καθημερινή, 07/04/2007 To 2011 κατέκτησε το παγκόσμιο πρωτάθλημα 10 χλμ σε ανοιχτό νερό και αναδείχθηκε Αθλητής της Χρονιάς από τον ΠΣΑΤ, βραβείο που κέρδισε και τις επόμενες χρονιές 2012 και 2013. Κατόπιν επιλέχθηκε από τη FINA ως υποψήφιος για κορυφαίος αθλητής στον κόσμο για το 2012 στην ανοιχτή θάλασσα.«Υποψήφιος ο Γιαννιώτης!», άρθρο στον ιστότοπο του NovaΣΠΟΡ FM, 5 Δεκεμβρίου 2012. 

Στις 16 Ιουνίου η γενέτειρα του σπουδαίου κολυμβητή έδωσε το όνομά του στο κολυμβητήριο απ' όπου ξεκίνησε την αγωνιστική του πορεία. 

 Σταδιοδρομία 
 Πρώτα χρόνια και πρώτες επιδόσεις 
Γεννήθηκε στο Λίβερπουλ στις 19 Φεβρουαρίου 1980 και πρώτη του ομάδα ήταν ο Ν.A.O.K. (Ναυτικός Αθλητικός Όμιλος Κέρκυρας). Αγωνίστηκε για πρώτη φορά σε Ολυμπιακούς Αγώνες το 2000. 

Ήταν έβδομος στο παγκόσμιο πρωτάθλημα της Φουκουόκα το 2001. Το 2003 κέρδισε χάλκινο μετάλλιο στα 4Χ200μ. ελεύθερο στο Ευρωπαϊκό Πρωτάθλημα.

Στα 400μ. ελεύθερο κέρδισε ένα αργυρό μετάλλιο με 3:51.84 στους Μεσογειακούς Αγώνες του 2005, στην Αλμερία. Στους ίδιους αγώνες κατέκτησε το ασημένιο μετάλλιο στα 1.500μ. ελεύθερο, με επίδοση 15 λεπτά 24.84  και την τρίτη θέση στα 800 μέτρα ελεύθερο, αφού στον τελικό κάλυψε την απόσταση σε 8 λεπτά 03.60.

Toν Ιούλιο του 2006, στο Ευρωπαϊκό Πρωτάθλημα Υγρού Στίβου στη Βουδαπέστη κατετάγη στην όγδοη θέση του τελικού στα 400μ. ελεύθερο ανδρών με επίδοση 3:51.40, αρκετά πάνω από το πανελλήνιο ρεκόρ (3:48.67) που πέτυχε στον προκριματικό.

 Αγώνες στην ανοιχτή θάλασσα 
Στις 18 Μαρτίου 2007 κατέκτησε το χάλκινο μετάλλιο στο 12ο Παγκόσμιο Πρωτάθλημα υγρού στίβου, στη Μελβούρνη, στον πρώτο αγώνα της καριέρας του σε ανοιχτή θάλασσα. Ήταν τρίτος στα 5 χλμ, επιτυχία που έδωσε στην Ελλάδα το συνολικά τρίτο της μετάλλιο στην ιστορία του θεσμού, μετά το χρυσό του Άρη Γρηγοριάδη και το χάλκινο της εθνικής ανδρών υδατοσφαίρισης στο Μόντρεαλ. Κάλυψε την απόσταση σε 56 λεπτά, 56 δευτερόλεπτα και 6 δέκατα, υστερώντας κατά επτά δευτερόλεπτα του νικητή, Γερμανού Τόμας Λουρτς (56:49.6).

Στο Παγκόσμιο Κύπελλο ανοιχτής θάλασσας, που διεξήχθη στην Κίνα, το 2007 ο Γιαννιώτης κατέκτησε αργυρό μετάλλιο στις 23 Σεπτεμβρίου, καθώς ήταν δεύτερος με χρόνο 43.19.56. Έναν μήνα μετά, στους Διεθνείς Στρατιωτικούς Αγώνες στο Χαϊντεραμπάντ της Ινδίας, κατέκτησε ένα χρυσό και δύο ασημένια μετάλλια στα 1.500μ.ελεύθερο. στα 4Χ200 και στα 400μ. ελεύθερο, αντίστοιχα. Στα 1.500 μέτρα ελεύθερο σημείωσε χρόνο 15:16.50, που είναι ρεκόρ αγώνων.

Ο Γιαννιώτης ήταν στον κατάλογο των υποψηφίων για τον τίτλο του καλύτερου Ευρωπαίου κολυμβητή ανοιχτής θαλάσσης για το 2007. Τα αποτελέσματα της σχετικής ψηφοφορίας ανακοινώθηκαν από τη LEN κατά τη διάρκεια του ευρωπαϊκού πρωταθλήματος, που  διεξήχθη το Μάρτιο του 2008 στην Ολλανδία.Ελευθεροτυπία.

Τον Μάιο του 2008 αγωνίστηκε στα 10 χλμ. στους Ολυμπιακούς Αγώνες του Πεκίνου, αφού κατέλαβε την ένατη θέση στο Παγκόσμιο Πρωτάθλημα Κολύμβησης ανοιχτής θάλασσας, που διεξάχθηκε στη Σεβίλλη, με χρόνο 1 ώρα 53:39.1.Ελευθεροτυπία, Εισιτήριο ο Σπύρος Γιαννιώτης, 5-5-2008

Τον Ιούλιο του 2009 κατέκτησε το ασημένιο μετάλλιο στο παγκόσμιο πρωτάθλημα στη Ρώμη στα 5 χλμ. ανοιχτής θάλασσας.Τα Νέα , Ασημένιο ο Γιαννιώτης στη Ρώμη, 22-7-2009. Το 2011 στο Παγκόσμιο Κύπελλο του Σετούμπαλ, κατέκτησε χρυσό μετάλλιο στα 10 χλμ.  Ελευθεροτυπία, «Χρυσός» ο Γιαννιώτης, 20-6-2011. Τον Ιούλιο της ίδιας χρονιάς αναδείχθηκε παγκόσμιος πρωταθλητής στα 10 χλμ. ανοιχτής θαλάσσης στη Σαγκάη.«Χρυσός ο Γιαννιώτης στο Παγκόσμιο Πρωτάθλημα», άρθρο στον ιστότοπο της εφημερίδας «Η Καθημερινή», 20 Ιουλίου 2011. Στην ίδια διοργάνωση κατέκτησε και αργυρό μετάλλιο στα 5 χλμ. ανοικτής θάλασσας. «Ασημένιος» ο Γιαννιώτης στα 5χλμ ανοιχτής θάλασσας, in.gr, 22-7-2011.

Το 2013 κατέκτησε το χρυσό μετάλλιο στα 10χλμ. ανοιχτής θαλάσσης στο παγκόσμιο πρωτάθλημα της Βαρκελώνης. Sport24 , Κολύμβηση (10χλμ ανοιχτής θάλασσας ανδρών): Τα αποτελέσματα.. Έγινε ο μεγαλύτερος σε ηλικία παγκόσμιος πρωταθλητής στην κατηγορία ανοικτής θάλασσας.«Αλμπατρος» ο Γιαννιώτης, Ριζοσπάστης, ηλεκτρονική έκδοση, 23-7-2013.

 Παρουσία σε Ολυμπιακούς Αγώνες  
Στους Ολυμπιακούς Αγώνες της Αθήνας το 2004 ύστερα από 108 χρόνια, ήταν η μία από τις τρεις πρώτες ελληνικές παρουσίες σε ολυμπιακούς τελικούς, στις 14 Αυγούστου του 2004. Ο Γιαννιώτης έκανε πανελλήνια επίδοση το πρωί στα 400 μ. ελεύθερο με 3.48.77 (πέρασε έβδομος) και το βράδυ στον τελικό είχε τον ίδιο χρόνο και κατέλαβε την ίδια θέση.

Στους Ολυμπιακούς Αγώνες του 2008 στο Πεκίνο αγωνίστηκε στον τελικό των 10 χλμ. ανοικτής θαλάσσης και κατέλαβε τη 17η θέση με χρόνο 1:52.20Ναυτεμπορική, Κολύμβηση (10χλμ ανοιχτής θάλασσας ανδρών): Τα αποτελέσματα,  21 Αυγούστου 2008.

Στους Ολυμπιακούς Αγώνες του 2012 στο Λονδίνο τερμάτισε τέταρτος με 1:50:05.3 στον τελικό των 10 χλμ. ανοικτής θαλάσσης.

Στο τελικό των 10 χιλιομέτρων ανοικτής θαλάσσης στους Ολυμπιακούς Αγώνες του 2016 στο Ρίο ντε Τζανέιρο, ο Σπύρος Γιαννιώτης κέρδισε το ασημένιο μετάλλιο, με χρόνο 1:52:59.8, το ίδιο με τον νικητή Φέρι Βέερτμαν.Men's 10km  rio2016 Αυτό συνέβη επειδή ακούμπησε δεύτερος με το χέρι την οριζόντια επιφάνεια αφής στον τερματισμό, όπως διαπιστώθηκε από τους κριτές. Στους αγώνες ανοικτής θαλάσσης όταν μία επιφάνεια αφής ή κάθετος τοίχος είναι διαθέσιμα στη γραμμή του τερματισμού, οι κολυμβητές πρέπει να την αγγίξουν για να τερματίσουν τον αγώνα. Αλλιώς τιμωρούνται με αποκλεισμό. The finish of the race  fina.org

 Προσωπική ζωή 
Ο Σπύρος Γιαννιώτης γεννήθηκε στο Λίβερπουλ το 1980, όπου και έμεινε μέχρι το 1983, όταν η οικογένειά του επέστρεψε στην Κέρκυρα. Στο σχολείο αντιμετώπισε μαθησιακές δυσκολίες λόγω της δυσλεξίας που είχε μικρός. Παντρεύτηκε στις 22 Σεπτεμβρίου 2012 την Ισμήνη Καλαντζή.

 Εξωτερικοί σύνδεσμοι 
Συνέντευξη του κολυμβητήΧρήστης

https://web.archive.org/web/20070419194848/http://www.swimming.gr/34_naokerkiras.php
https://specials.gazzetta.gr/my-story/gianniotis-sto-vathro-mesa-mou-pselisa-ta-kataferes/index.html?fbclid=IwAR0vxb4S1m7YyH0xwJK9-ykj3FnLVTCdQjZemP1Y5-qTwZiFAvE-XMwJeuA

Κατηγορία:Ολυμπιονίκες της κολύμβησης
Κατηγορία:Έλληνες αργυροί Ολυμπιονίκες
Κατηγορία:Έλληνες αθλητές της κολύμβησης
Κατηγορία:Κολυμβητές ΟΣΦΠ
Κατηγορία:Έλληνες κολυμβητές στους Θερινούς Ολυμπιακούς Αγώνες